পাঘমান
পাঘমান (পশতু / ফার্সি: پغمان) আফগানিস্তানের রাজধানী কাবুলের কাছে একটি পাহাড়ী শহর। এটি পাঘমান জেলার মূলকেন্দ্র (কাবুল প্রদেশের পশ্চিম অংশে) যার জনসংখ্যা প্রায় ১,২০,০০০ (২০০২ সালের ইউএনএইচসিআর অনুযায়ী)। শহরটিতে প্রধানত পশতুন ও তাজিক জনগোষ্ঠী বেশী দেখা যায়। পাঘমানের বাগানগুলো খুবই চিত্তাকর্ষক এবং তাই শহরটি আফগানিস্তানের বাগান রাজধানী হিসেবে পরিচিত।
আল্লামা ইকবাল আন্তর্জাতিক বিমানবন্দর
আল্লামা ইকবাল আন্তর্জাতিক বিমানবন্দর () পাকিস্তানের দ্বিতীয় বৃহত্তম বেসামরিক বিমানবন্দর। এটি পাকিস্তানের পাঞ্জাব প্রদেশের রাজধানী লাহোরে অবস্থিত। 
এই বিমানবন্দরটি মূলত লাহোর আন্তর্জাতিক বিমানবন্দর নামে পরিচিত। তবে ২০০৩ সালে নতুন টার্মিনাল ভবন নির্মাণের পর ইসলামী কবি-দার্শনিক এবং পাকিস্তান রাষ্ট্রের স্বপ্নদ্রষ্টা আল্লামা ইকবালের নাম অনুসারে বিমানবন্দরটির নতুন নামকরণ করা হয়।